Document ID: /roh_data/filtered/fineweb-2-filterrobots_roh.jsonl.gz/47364

Questa decleraziun dat a Swisscom il dretg da duvrar las datas dal client per il marketing intern. Quai dentant mo a moda anonima, vul dir, nagin na duai chattar or a tgi che las datas tutgan. Sin basa da la lescha da la protecziun da datas federala dastga la Swisscom er far quai. Ins po dentant evitar che la Swisscom dovria questas datas. Entaifer 30 dis ston ins respunder sin questa brev per uschia scumandar a la Swisscom da duvrar las datas. Sch'ins na reagescha betg, va il nov contract en vigur, uschia che la Swisscom po duvrar las datas.